b'\n_START_ARTICLE_\nHenrikas \xc4\x8cigriejus\n_START_PARAGRAPH_\nHenrikas Algis \xc4\x8cigriejus (1933\xc2\xa0m. kovo 6 d. Vidugiriuose, Salo\xc4\x8di\xc5\xb3 vals\xc4\x8dius \xe2\x80\x93 2016 m. liepos 1 d. Vilniuje)\xc2\xa0\xe2\x80\x93 Lietuvos ra\xc5\xa1ytojas.\n_START_SECTION_\nBiografija\n_START_PARAGRAPH_\nBaig\xc4\x97 Salo\xc4\x8di\xc5\xb3 vidurin\xc4\x99 mokykl\xc4\x85. 1958\xc2\xa0m. baig\xc4\x97 Vilniaus universitet\xc4\x85. Iki 2003 m. buvo Vilniaus kooperacijos kolegijos (iki 1991\xc2\xa0m. Kooperacijos technikumas, iki 2000\xc2\xa0m. Auk\xc5\xa1tesnioji kooperacijos mokykla) d\xc4\x97stytojas.\n_START_SECTION_\nK\xc5\xabryba\n_START_PARAGRAPH_\nPoezijoje kaimo gamtos ir buities vaizdais atskleid\xc5\xbeiama b\xc5\xabties vientisumo prasm\xc4\x97, lyrizmas derinamas su humoru ir tarmi\xc5\xa1ko pa\xc5\xa1nekesio intonacijomis. Novel\xc4\x97se ry\xc5\xa1ki nykstan\xc4\x8dios valstieti\xc5\xa1kos kult\xc5\xabros ir etikos tematika.'